GCPUFA
3533. Pusztakisfalu (GCPUFA)
A falu előtti tér
Trebi huta
Szélesség N 46° 10,313'
Hosszúság E 18° 28,080'
Elhelyezés időpontja: 2013.03.09 10:30
Megjelenés időpontja: 2013.04.28 08:01
Utolsó lényeges változás: 2018.07.15 15:34
A kis ládát a temető melletti kéttörzsű fa tövében találjátok.
A fehér kő segít!
Gratulálunk Dany33-nak az első helyért!
Biztosan sokan nem ismerik vagy nem hallottak Pusztakisfaluról.
A Geresdi-dombságban bújik meg, Lovászheténytől nem messze. A településen nyáron üveghuta működik. A környék, a dombos táj, a csendes, békés vidék igazi élményt jelent a kirándulók számára. Most ide hivlak benneteket egy kis felfedezésre.
Pécsváradtól Lovászhetény felé haladva itt forduljunk balra N 46° 10,003' E 18° 27,615' 250 m [GCPUFA+balra] Haladjunk tovább az egysávos aszfaltos úton. Hamarosan az út meredek lesz (ne menjetek gyorsan). A lejtő végén megérkezünk Pusztakisfaluba ahol balra fordulva meglátjuk a templomot ahol a parkoló van: N 46° 10,429' E 18° 28,053' 200 m [GCPUFA+parkoló]. Miután körbenéztünk elsétálhatunk a ládához.
Valaha önálló, jelenleg Lovászhetényhez tartozó kis település.
A falu templomát 1825-ben átépítették. Német családok költöztek ide. A falusiak a megélhetés miatt elköltöztek a településről. Most kb 8-10 család lakik itt, a többi hétvégi ház.
A falu látványosságai:
-Szent György templom (Nem látogatható)
-Trebi huta
A falunap minden évben július végén kerül megrendezésre, ahol az üvegfújás mesterségének művészi szintű művelésének rejtelmeibe tekinthetnek be az oda látogatók. Az üvegművészek mellett kosárfonók, gyöngyfűzők, üvegfestők, fafaragók, fazekasok, csuhéjáték-készítők mutatkoztak be az egész hétvégét betöltő rendezvényen. A falunap különlegessége, hogy az ott bemutatkozó mesterségek mindegyikét bárki kipróbálhatja és természetesen ki-ki haza is viheti az általa készített "remeket". A családias hangulat garanciája a falu központjában, a templom lábánál épített kemencében sütött pogácsa, környékbeli falu táncegyüttesének, fúvószenekarának, énekkarának műsora is. A templomban nem kisebb nevezetesség áll, mint egy eredeti és működőképes Angster orgona, amely ugyanezen alkalomból mindig megszólal.
Európai Madármegfigyelő Napok, Pusztakisfalu
Minden évben október elején tartják az Európai Madármegfigyelő Napokat, melynek egyik színhelye Pusztakisfalu.
Itt él a harangláb mellett Szekeres Tibor (20/543 1878), aki minden évben két napon keresztül várja és madármegfigyelő túrára viszi az ideérkezőket.
Lovászhetény felé van több halastó ide vízimadár megfigyelő túrákat szervez. A házánál Pusztakisfalun van egy kis kiállítás a kertben ahol növények és állatok tablói és egyéb érdekességek láthatók.
Köszönet Csöpkének a segítségért!
2018.07.15: A ládát új helyen elrejtettük.
Zsozso94 2019.08.17 10:00 - Megtaláltam
Emerich63 2019.06.30 13:19 - Megtaláltam
Igencsak kísérteties hely, miután elhagyja az ember a temetőt, már el sem hiszi, hogy még lakott területre érhet. De mégis. Találkoztunk is 4 gyerekkel, (valószínűleg vendégek lehettek nagyszülőnél), akik a hely sajátosságát tekintve még a múlt századbeli szórakozást kell, hogy válasszák: a szabadban játszottak, bicikliztek, rugdosták a labdát a homokban. Még ilyen is van? :-)
Bőrharisnya 2019.05.20 13:52 - Megtaláltam
BiBoLi 2019.05.05 10:12 - Megtaláltam
Rézangyal77 2019.05.05 10:12 - Megtaláltam
zöldfülű 2019.05.05 10:12 - Megtaláltam
szikizso 2019.05.03 17:38 - Megtaláltam
Megtaláltam. Fürkészéseim során ez volt a 538. láda. [g:hu 1.6.2y]
jspanyik 2019.05.03 09:35 - Megtaláltam
Köszönöm a rejtést. Igazi, Isten háta mögötti falucska, még a megközelítése is kalandos. Csend, nyugalom, béke mindenütt.
Zergi 2019.04.28 10:05 - Megtaláltam
ha2 2019.04.28 10:05 - Megtaláltam
katika 2019.04.19 17:42 - Megtaláltam
Megtaláltam, köszönöm a rejtést! Pont jött egy házaspár az egyik sírhoz, miközben Tomival beszéltünk, aki Franciaországban tölti a Húsvétot. [Geoládák v2.2.5]
Attibati 2019.04.17 08:52 - Megtaláltam
isoprof 2019.04.13 08:12 - Megtaláltam
Phuxi 2019.03.31 18:36 - Megtaláltam
Tasy 2019.03.31 18:36 - Megtaláltam
Megtaláltam, köszönöm a rejtést!Bájos kis temető.Az aszfalt út borzalmas, óvatosan gyertek. [Geoládák v2.2.5]
embera 2019.03.31 18:33 - Megtaláltam
BuBiPuma 2019.03.23 17:47 - Megtaláltam
smafu 2019.02.19 17:10 - Megtaláltam
A mai nap GCTWK és GCPUFA ládákat kerestük fel.
Ide se jutottam volna el gc nélkül, az tuti. A gyerek elaludt az autóban, így csak legurultunk a faluig, majd visszafelé megálltam megkeresni a ládát. Nagyon hangulatos, kár, hogy ezek a helyek életképtelenek és el kellett költözniük a lakóknak. A temetőkben rejtett ládák keresésének van egy sajátos hangulata, én ezt mégis "életigenlésnek" látom.
Göde 2019.02.07 16:33 - Megtaláltam
A temetőben rádöbbenhetünk a falucska sorsára, jövőjére.